
Parengto sprendimo projekto tikslas – patikslinti nustatytas Šiaulių miesto savivaldybės bendrojo ugdymo mokyklų aptarnaujamas teritorijas.

Šiaulių miesto savivaldybės bendrojo ugdymo mokyklų aptarnaujamų teritorijų aprašas (toliau – Aprašas) patvirtintas Šiaulių miesto savivaldybės 2021 m. gruodžio 2 d. sprendimu Nr. T-460 „Dėl Šiaulių miesto savivaldybės bendrojo ugdymo mokyklų aptarnaujamų teritorijų aprašo patvirtinimo“. 

Šiuo sprendimo projektu siūloma patvirtinti naują Aprašo redakciją, kurioje:
.	Įvardintos mokyklų klasės ir jų paskirtis: bendrosios, specializuoto ugdymo ir kryptingo ugdymo.
.	Specializuoto ugdymo klasėms priskirta visa Šiaulių miesto savivaldybės teritorija ir nurodoma mokinių priėmimo sąlyga: vykdomas bendrųjų ir specialiųjų gebėjimų patikrinimas ar motyvacijos vertinimas).
.	Nurodyta priėmimo į kryptingo ugdymo klases sąlyga: jei norinčiųjų mokytis kryptingo ugdymo klasėse yra daugiau nei nustatyta vietų, gali būti vykdomas motyvacijos vertinimas, pasibaigus pagrindiniam priėmimui.
.	Patikslintos bei papildytos mokyklų aptarnaujamų teritorijų ribos:
.	„Sandoros“ progimnazijai, Juliaus Janonio gimnazijai priskirta Šiaulių miesto savivaldybės teritorija;
.	Buvusi „Sandoros“ progimnazijos teritorija dalimis priskirta arčiausiai esančioms Dainų ir Gytarių progimnazijoms;
.	Buvusi Juliaus Janonio gimnazijos teritorija priskirta Didždvario, Stasio Šalkauskio, „Saulėtekio“ ir Universitetinei gimnazijoms;
.	Didždvario gimnazijos teritorijos dalis, labiausiai nutolusi nuo gimnazijos, dalimis priskirta Stasio Šalkauskio ir „Saulėtekio“ gimnazijoms;
.	Jovaro progimnazijos ir Centro pradinės mokyklos teritorijos dalis, labiausiai nutolusi šių nuo mokyklų, priskirta Medelyno progimnazijai;
.	Ragainės progimnazijos teritorija papildyta naujai registruotu adresu Išradėjų g. 4;
.	„Rasos“ progimnazijos teritorijos adresai, esantys Skalvių g., priskirti Gegužių progimnazijai.
.	Redakcinio pobūdžio pakeitimai: patikslinti S. Daukanto g. adresai.

Pasekmės teigiamos, nes bus patikslintos bendrojo ugdymo mokyklų aptarnaujamos teritorijos ir tėvai žinos į kokią mokyklą jų vaikai galės pretenduoti pirmumo teise.

Teisės aktai nebus keičiami.

Sprendimui įgyvendinti reikalingos lėšos.
Sprendimui įgyvendinti papildomos biudžeto lėšos nereikalingos.
Sprendimo projekto antikorupcinis vertinimas.
Atliktas antikorupcinis vertinimas ir parengta antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyr. specialistė Kristina Vaitkuvienė, tel. (8 41) 38 65 76. Projekto iniciatorius – Švietimo skyrius.

